CELEX: 62017TN0784
Language: hu
Date: 2017-12-04 00:00:00
Title: T-784/17. sz. ügy: 2017. december 4-én benyújtott kereset – Strabag Belgium kontra Parlament

29.1.2018   
            
            
               HU
            
            
               Az Európai Unió Hivatalos Lapja
            
            
               C 32/43
            
         2017. december 4-én benyújtott kereset – Strabag Belgium kontra Parlament
   (T-784/17. sz. ügy)
   (2018/C 032/57)
   Az eljárás nyelve: francia
   
      Felek
   
   
      Felperes: Strabag Belgium (Anvers, Belgium) (képviselők: M. Schoups, K. Lemmens és M. Lahbib ügyvédek)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               állapítsa meg, hogy a jelen megsemmisítés iránti kérelem elfogadható és megalapozott;
            
         ez alapján
   
               —
            
            
               semmisítse meg (i) az Európai Parlament ismeretlen időpontban hozott határozatát, amelyben ezen intézmény nem fogadta el az Európai Parlament brüsszeli épületeinek fővállalkozói építési munkálataira vonatkozó keretszerződés tárgyú közbeszerzési eljárás (06/D20/2017/M036. sz. ajánlati felhívás) keretében a Strabag Belgium által benyújtott ajánlatot, amely határozat közlésére a 2017. november 24-i levél útján került sor, valamint (ii) semmisítse meg az Európai Parlament ismeretlen időpontban hozott határozatát, amelyben ezen intézmény nem a Strabag Belgium, hanem öt másik ajánlattevő részére ítélte oda az Európai Parlament brüsszeli épületeinek fővállalkozói építési munkálataira vonatkozó keretszerződés tárgyú közbeszerzési szerződést (06/D20/2017/M036. sz. ajánlati felhívás), valamint
            
         
               —
            
            
               adjon helyt a Strabag Belgium azon kérelmének, amely a következő dokumentumok kiadására vonatkozik:
               
                           —
                        
                        
                           a közbeszerzési dosszié azon dokumentumai, amelyekben az Unió általános költségvetésére alkalmazandó pénzügyi szabályokról szóló 966/2012/EU, Euratom rendelet alkalmazási szabályairól szóló, 2015. október 30-i (EU) 2015/2462 felhatalmazáson alapuló bizottsági rendelet 160. cikkének (3) bekezdése alapján rögzítették azokat a kapcsolatfelvételeket, amelyekre a Parlament és az ajánlattevők között került sor az alacsony árajánlatok tárgyában;
                        
                     
                           —
                        
                        
                           a szerződést az öt másik ajánlattevő részére odaítélő és a Strabag Belgium ajánlatát elutasító, ismeretlen időpontban hozott határozat;
                        
                     
                           —
                        
                        
                           az ajánlatok elemzéséről szóló jelentés;
                        
                     
         
               —
            
            
               az Európai Parlamentet kötelezze az eljárás összes költségének – beleértve a perköltségtérítést is – viselésére.
            
         
      Jogalapok és fontosabb érvek
   
   Keresete alátámasztása érdekében a felperes egyetlen jogalapra hivatkozik, amely azon alapul, hogy megsértették:
   
               (i)
            
            
               a 2015. október 28-i (EU, Euratom) 2015/1929 európai parlamenti és tanácsi rendelettel (HL 2015. L 286., 1. o.) módosított, az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelet (HL 2012. L 298, 1. o.) 110. cikkének (5) bekezdését, amely előírja, hogy a Bizottság a 210. cikknek megfelelően felhatalmazáson alapuló jogi aktusokat fogadhat el az odaítélési szempontokra vonatkozó módszerek tekintetében, beleértve a gazdaságilag legelőnyösebb ajánlatot;
            
         
               (ii)
            
            
               az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló 1268/2012/EU felhatalmazáson alapuló rendelet módosításáról szóló, 2015. október 30-i (EU) 2015/2462 felhatalmazáson alapuló bizottsági rendelettel (HL 2015. L 342., 7. o.) módosított 151. cikket, amely a kirívóan alacsony összegű ajánlatokra alkalmazandó szabályokat tartalmazza, valamint
            
         
               (iii)
            
            
               a 966/2012/EU, Euratom rendelet 102. cikkét, amely az átláthatóság, az arányosság, az egyenlő bánásmód elvének és a hátrányos megkülönböztetés tilalmára vonatkozó elvnek az alkalmazását rendeli el a közbeszerzések területén.